b'\n_START_ARTICLE_\nKvitfjell\n_START_PARAGRAPH_\nKvitfjell er et skianl\xc3\xa6g for Alpine discipliner der ligger i F\xc3\xa5vang i Ringebu kommune i Oppland fylke i Norge._NEWLINE_Under de Olympiske vinterlege i 1994 blev der arrangeret konkurrencer i disciplinerne styrtl\xc3\xb8b og Super-G. Der arrangeres nu World Cup-konkurrencer \xc3\xa5rligt i begyndelsen af marts._NEWLINE_Anl\xc3\xa6gget har 18 l\xc3\xb8jper, og der findes 7 skilifter, med en samlet kapacitet p\xc3\xa5 8.100 personer pr time. Derudover findes der ogs\xc3\xa5 langrendsl\xc3\xb8jper med total l\xc3\xa6ngde 600 km.'